Oficiālais Vēstnesis L 022 , 25/01/2003 Lpp. 0005 - 0014



Komisijas Regula (EK) Nr. 129/2003 (2003. gada 24. janvāris), ar ko paredz sīki izstrādātus noteikumus zvejas tīklu acu lieluma un auklu biezuma noteikšanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 30. marta Regulu (EK) Nr. 850/98 par zivsaimniecības resursu saglabāšanu, izmantojot tehniskus pasākumus jūras organismu mazuļu aizsardzībai [1], kurā jaunākie grozījumi izdarīti ar Regulu (EK) Nr. 973/2001 [2], un jo īpaši tās 48. pantu, tā kā: (1) 1984. gada 23. jūlija Regula (EEK) Nr. 2108/84, ar ko paredz sīki izstrādātus noteikumus zvejas tīklu acu lieluma noteikšanai [3], kura grozīta ar Regulu (EK) Nr. 2550/97, ir būtiski grozīta, un, tā kā ir nepieciešami turpmāki grozījumi, skaidrības un racionalizācijas labad, to aizstāj ar šo regulu. (2) Lai nodrošinātu atbilstību tehniskajiem pasākumiem zvejas resursu saglabāšanai, ir jāparedz sīki izstrādāti noteikumi zvejas tīklu acu lieluma un auklu biezuma noteikšanai. (3) Kontroles procedūras labad ir jāprecizē izmantojamās mērierīces tipi, to izmantošana, kā jāizvēlas mērāmās acis, paņēmiens, ar kādu katra no tām jāmēra un kā jāaprēķina tīkla acu lielums, jāprecizē procedūra, kā biezuma noteikšanai izvēlas tīkla acu auklas, un jāizklāsta pārbaudes procedūras secība. (4) Ir nepieciešams izstrādāt nosacījumus, ar kuriem kontroles procedūra nosaka, ka zvejas tīklu auklas biezums pārsniedz maksimālo pieļaujamo biezumu. (5) Ja pārbaudes gaitā kapteinis apstrīd mērījumu rezultātu, jāparedz turpmākais un galīgais mērījums. (6) Šajā regulā paredzētie pasākumi ir saskaņā ar Zivsaimniecības un akvakultūras pārvaldības komitejas atzinumu, IR PIEŅĒMUSI ŠO REGULU. I NODAĻA VISPĀRĪGI NOTEIKUMI 1. pants Definīcijas Šajā regulā izmanto šādas definīcijas: a) "aktīvā zvejas ierīce": traļi, bugurvadi un tamlīdzīgi velkamie vadi; b) "stacionāra zvejas ierīce": žaunu tīkli, iepinējtīkli un trīssienu tīkli, kas var sastāvēt no viena vai vairākiem atsevišķiem tīkliem, kas savienoti ar augšējo, apakšējo un savienotājvirvi un var būt aprīkoti ar gremdi, pludu un vadni. II NODAĻA AKTĪVĀS ZVEJAS IERĪCES TĪKLA ACS LIELUMS 2. pants Mērierīce tīkla acu lieluma noteikšanai 1. Mērierīces, kas jāizmanto tīklu acu lieluma noteikšanai, ir 2 mm biezas, plakanas, izgatavotas no izturīga materiāla, kas saglabā savu formu. Tām ir vai nu paralēli izvietotas malas, kas ar starpā esošu konusveida malu palīdzību ir savienotas ar vienu līdz astoņiem konusiem katrā pusē, vai tikai konusveidīgas malas, ar vienu līdz astoņiem konusiem katrā malā. Pie visšaurākā gala tām ir atvērums. 2. Mērierīces marķē ar atzīmi "EK mērierīce". Katras mērierīces priekšpusē platums milimetros ir atzīmēts gan uz paralēli novietotās daļas, ja tāda ir, gan uz konusveidīgās daļas. Pēdējās gadījumā iezīmētais platums ir ik pēc 1 mm, un pēc noteiktiem intervāliem parādās norāde par platumu. Mērierīces paraugs parādīts I pielikumā. 3. pants Mērierīces izmantošana rombveida tīklu acu mērīšanai 1. Rombveida acu paneļu gadījumā tīkls jāizstiepj rombveida tīkla acs garākās diagonāles virzienā, kā parādīts II pielikumā. 2. Mērierīci, kas minēta 2. pantā, ar tās visšaurāko galu ievieto acs atverē perpendikulāri tīkla plaknei. 3. Mērierīci ievieto acs atverē vai nu ar rokām, vai izmantojot atsvariņu vai dinamometru, līdz acs pretestības dēļ tā pie konusveidīgajām malām apstājas. 4. pants Mērierīces izmantošana kvadrātveida tīkla acu mērīšanai 1. Kvadrātveida acu paneļu gadījumā tīkls vispirms jāizstiepj tīkla acs vienas diagonāles virzienā un pēc tam otras diagonāles virzienā, kā parādīts II pielikumā. 2. Procedūra, kas noteikta 3. panta 2. un 3. punktā, attiecas uz kvadrātveida tīkla acs diagonālo virzienu mērījumiem. 5. pants Tīkla acu izvēle 1. Par mērāmām tīkla acīm ņem 20 secīgi izvietotas acis, kas izvēlētas tīkla gareniskās ass virzienā. 2. Nav jāmēra acis, kas kvadrātveida tīkla acs paneļos atrodas tuvāk par 50 cm no caurauklojuma, virvēm vai galvenās stropes. Šo attālumu mēra perpendikulāri šuvēm, trosēm vai galvenajai stropei, kad tīkls ir izstiepts mērīšanas virzienā. Nemēra acis, uz kurām ir ielāpi, kuras ir saplēstas vai pie kurām ir kādi stiprinājumi. 3. Atkāpjoties no 1. punkta, mērāmajām acīm nav jābūt izvietotām secīgi, ja 2. punkta piemērošana to noliedz. 6. pants Katras tīkla acs mērīšana 1. Mēra vienīgi slapjus un nesasalušus tīklus. 2. Katras rombveida acs lielums ir mērierīces platums vietā, kurā mērierīce apstājas, šo mērierīci izmantojot saskaņā ar 3. pantu. 3. Katras kvadrātveida acs lielums ir mērierīces platums vietā, kurā mērierīce apstājas, mērot abas diagonāles, saskaņā ar 4. pantu. Ja katras tīkla acs diagonāļu mērījumi ir atšķirīgi, aprēķinot kvadrātveida pinuma tīkla acs lielumu, jāizmanto garākās diagonāles izmērs. 7. pants Tīkla acu izmēru noteikšana Tīkla acs lielums ir izvēlēto un izmērīto acu kopējā mērījumu skaita vidējais aritmētiskais milimetros, kā paredzēts 5. un 6. pantā, to noapaļojot milimetros uz augšu. 8. pants Pārbaužu kārtība 1. Inspektors mēra 20 tīkla acis pēc kārtas, kas izvēlētas saskaņā ar 5. pantu, mērierīci ievietojot ar roku, bez atsvariņa vai dinamometra. Tīkla acu lielumu nosaka saskaņā ar 7. pantu. 2. Ja, aprēķinot tīkla acu lielumu, izrādās, ka šis lielums neatbilst spēkā esošajām normām, tad papildus mēra divreiz pa 20 acīm, kas izvēlētas saskaņā ar 5. pantu. Tad saskaņā ar 7. pantu acu lielumu pārrēķina, ņemot vērā visas 60 acis, kuras ir izmērītas. Ciktāl tas nav pretrunā ar 9. pantu, šis ir tīkla acu lielums. 9. pants Mērīšana strīdu gadījumā 1. Ja kuģa kapteinis apstrīd acu lielumu, kas noteikts saskaņā ar 8. pantu, šādu mērījumu neņem vērā tīkla acu lieluma noteikšanai un mēra tīklu atkārtoti. 2. Pārmērīšanai izmanto pie mērierīces piestiprinātu atsvariņu vai dinamometru. Inspektors pēc saviem ieskatiem izvēlas atsvariņu vai dinamometru. Atsvariņu piestiprina pie mērierīces šaurākajā galā esošās atveres, izmantojot āķi. Dinamometru var piestiprināt pie mērierīces šaurākajā galā esošās atveres vai pie tās platākā gala. Attiecīgā valsts iestāde sertificē atsvariņa vai dinamometra precizitāti. 3. Tīkliem, kuru acu lielums nepārsniedz 35 mm, kā noteikts atbilstoši 8. pantam, piemēro 19,61 ņūtonu lielu spēku (kas ekvivalents 2 kilogramiem masas), bet citiem tīkliem piemēro 49,03 ņūtonu spēku (kas ekvivalents 5 kilogramiem masas). 4. Lai saskaņā ar 7. pantu noteiktu tīkla acu lielumu, izmantojot atsvariņu vai dinamometru, mēra tikai 20 acis pēc kārtas. 5. Šā mērījuma rezultāts ir galīgs. III NODAĻA STACIONĀRĀS ZVEJAS IERĪCES TĪKLA ACS LIELUMS 10. pants Mērierīce tīkla acu lieluma noteikšanai 1. Tīkla acu mērierīce ir izgatavota no izturīga materiāla, kas saglabā savu formu. Mērierīces paraugs parādīts III pielikumā. 2. Pēc izstiepšanas ar tīkla acu mērierīci var izmērīt tīkla acis, kuru lielums nepārsniedz 300 mm. Intervāli starp skalas mēra iezīmēm ir 1, 5 un 10 milimetri. 3. Tīkla acu mērierīces, kuras atbilst 1. un 2. punktā minētajam, ir marķētas ar atzīmi "EK mērierīce". 4. Tīkla acu mērierīces, ar kuru mēra acs atvērumu, spailes ir vismaz 1 milimetru biezas, bet ne biezākas par 3 milimetriem, un tām ir noapaļotas malas. 5. Mērot izstieptu tīkla aci, izmanto vienīgi spēku, ar kādu manuāli izstiepj mērierīci. 11. pants Tīkla acu izvēle 1. Inspektors mērīšanai izvēlas 20 tīkla acis. Trīssienu tīkla gadījumā acis izvēlas no tās tīkla daļas, kurā acis ir vismazākās. 2. Nekādā gadījumā mērīšanai neizvēlas šādas tīkla acis: a) tīkla acis, kas atrodas augšpusē vai apakšpusē tīkla eģes malā, kas piestiprināta pie virves vai pie balsta rāmja, vai pie citiem stiprinājumiem; b) tīkla acis, kas atrodas starp divām caurauklojuma vai virvju acīm; c) tīkla acis, kuras ir saplēstas vai ar ielāpiem. 12. pants Katras tīkla acs mērīšana 1. Mēra vienīgi nesasalušus tīklus. 2. Inspektors izmēra katras acs atvērumu, ievietojot tajā mērierīci jebkurā virzienā, kas ir visgarākais, un ar roku izstiepj tīkla aci, līdz tās malas ir taisnas un cieši novilktas. 13. pants Tīkla acu izmēru noteikšana Tīkla acs lielums ir visu izvēlēto un izmērīto acu mērījumu summas vidējais aritmētiskais milimetros, kas noapaļots milimetros uz augšu. 14. pants Pārbaudes procedūras Inspektors izmēra 20 tīkla acis pēc kārtas, kas izvēlētas saskaņā ar 11. pantu. Tad tīkla acu izmērs jānosaka saskaņā ar 13. pantu. 15. pants Mērīšana strīdu gadījumā Ja kuģa kapteinis apstrīd mērījuma rezultātus, inspektors atkārtoti izvēlas un izmēra 20 tīkla acis citā tīkla daļā, ievērojot 11. un 14. pantā paredzētos noteikumus. Tīkla acu izmēru pārrēķina saskaņā ar 13. pantu, ņemot vērā visas 40 izmērītās acis. Šā mērījuma rezultāts ir galīgs. IV NODAĻA AUKLU BIEZUMS 16. pants Mērierīce auklas biezuma noteikšanai 1. Mērierīce auklas biezuma noteikšanai ir izgatavota no izturīga, nekodīga materiāla. Mērierīces paraugs parādīts IV pielikumā. 2. Kad spīles ir aizvērtas, uz vienas no spīlēm, blakus atvērumam, jānorāda apļveida atvēruma diametrs milimetros. Spīles ir aizvērtas, kad abu spīļu iekšējie sāni pieskaras viens otram un skalojas. 3. Tīkla acu mērierīces, kuras atbilst 1. un 2. punktā minētajam, ir marķētas ar atzīmi "EK mērierīce". 17. pants Vērtējamo auklu izvēle 1. Inspektors izvēlas tīklu acis no jebkuras tīkla daļas, uz kuru attiecas maksimālais pieļaujamais auklas biezums. 2. Mērījumiem nevar izvēlēties tīkla acs auklas, kuras ir saplēstas vai ar ielāpiem. 3. Inspektors var izvēlēties citas acis jebkurā tīkla daļā, ja izvēlētās tīkla acis ir saplēstas vai salāpītas. 18. pants Auklu novērtēšana 1. Novērtē vienīgi nesasalušas auklas. 2. Kā parādīts II pielikumā, rombveida tīkla acs auklas novērtē šādi: a) vienas auklas pinuma gadījumā novērtē 10 izvēlētās tīkla acu auklas pretējās pusēs; b) dubultas auklas pinuma gadījumā novērtē piecas izvēlētās tīkla acu auklas katrā pusē. 3. Kā parādīts II pielikumā, kvadrātveida tīkla acs auklas novērtē šādi: a) vienas auklas pinuma gadījumā jānovērtē aukla tikai vienā pusē 20 izvēlētajām tīkla acīm, katrai tīkla acij izvēloties vienu un to pašu pusi; b) dubultas auklas pinuma gadījumā jānovērtē aukla tikai vienā pusē 10 izvēlētajām tīkla acīm, katrai tīkla acij izvēloties vienu un to pašu pusi. 19. pants Pārbaudes procedūra auklu biezuma noteikšanai 1. Inspektors izmanto mērierīci ar apļveida atveri, kuras diametrs ir vienāds ar maksimālo pieļaujamo auklas biezumu. Ja auklas biezums nepieļauj mērierīces spaiļu aizvēršanos vai ja auklu nevar brīvi izvilkt caur atveri, kad spailes ir aizvērtas, inspektors nosaka, ka auklas biezuma novērtējums ir negatīvs (-). 2. Ja inspektors konstatē vairāk nekā piecus negatīvus novērtējumus (-) no 20 izvēlētajām tīkla acīm, viņš atkārtoti izvēlas 20 tīkla acis saskaņā ar 17. un 18. panta noteikumiem. 3. Ja inspektors konstatē vairāk nekā 10 negatīvus novērtējumus (-) no pavisam 40 izvēlētajām tīkla acīm, noteiktais auklas biezums pārsniedz maksimālo pieļaujamo auklas biezumu attiecīgajā tīkla daļā. 20. pants Auklas biezuma noteikšana strīdu gadījumā Ja kuģa kapteinis apstrīd saskaņā ar 19. pantu veiktā novērtējuma rezultātus, šādu novērtējumu neņem vērā auklas biezuma noteikšanai. Lai noteiktu auklas biezumu, inspektors atkārtoti izvēlas un izmēra 20 dažādas tīkla acis vienā tīkla daļā, un, ja konstatē vairāk nekā piecus negatīvus novērtējumus (-) no pavisam 20 izvēlētajām auklām biezuma noteikšanai, noteiktais auklas biezums pārsniedz maksimālo pieļaujamo biezumu attiecīgajā tīkla daļā. Šā novērtējuma rezultāts ir galīgs. V NODAĻA NOBEIGUMA NOTEIKUMI 21. pants Atcelšana Ar šo atceļ Regulu (EEK) Nr. 2108/84. Atsauces uz atcelto regulu uzskata par atsaucēm uz šo regulu, un tās jālasa saskaņā ar V pielikumā doto korelācijas tabulu. 22. pants Stāšanās spēkā Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Šīs regulas 17. līdz 20. pantu piemēro no 2003. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 24. janvārī Komisijas vārdā — Komisijas loceklis Franz Fischler [1] OV L 125, 27.4.1998., 1. lpp. [2] OV L 137, 19.5.2001., 1. lpp. [3] OV L 194, 24.7.1984., 22. lpp. -------------------------------------------------- I PIELIKUMS +++++ TIFF +++++ -------------------------------------------------- II PIELIKUMS +++++ TIFF +++++ -------------------------------------------------- III PIELIKUMS +++++ TIFF +++++ -------------------------------------------------- IV PIELIKUMS +++++ TIFF +++++ -------------------------------------------------- V PIELIKUMS Korelācijas tabula Regula (EEK) Nr. 2108/84 | Šī regula | 1. panta 1. punkts | 2. panta 1. punkts, izņemot otrā teikuma pēdējo daļu | 1. panta 2. punkts | 2. panta 2. punkts, izņemot pēdējo teikumu | 2. panta 1. punkts | 3. panta 1. punkts, izņemot pirmo teikuma daļu | 2. panta 2. punkts | 3. panta 2. punkts | 2. panta 3. punkts | 3. panta 3. punkts | — | 4. panta 1. punkts | — | 4. panta 2. punkts | 3. panta 1. punkts | 5. panta 1. punkts | 3. panta 2. punkts | 5. panta 2. punkts, izņemot pirmā teikuma pirmo daļu | 3. panta 3. punkts | 5. panta 3. punkts | 3. panta 4. punkts | 6. panta 1. punkts | 4. pants | 6. panta 2. punkts, izņemot pirmā apakšpunkta pirmās daļas pirmo teikumu un otro apakšpunktu | — | 6. panta 3. punkts | 5. pants | 7. pants, izņemot pēdējo teikumu | 6. panta 1. punkts | 8. panta 1. punkts | — | 8. panta 2. punkts, izņemot pirmā teikuma pirmo daļu | 6. panta 2. punkts | 9. panta 1. punkts, izņemot pēdējā teikuma pēdējo vārdu | — | 9. panta 2. punkts | — | 9. panta 3. punkts | — | 9. panta 4. punkts | 6.a pants | 1.b pants | — | 1.a pants | 6.b panta 1. punkts | 10. panta 1. punkts, izņemot pēdējo teikumu | 6.b panta 2. punkts | 10. panta 2. punkts | 6.b panta 3. punkts | 10. panta 3. punkts | 6.b panta 4. punkts | 10. panta 4. punkts | 6.b panta 5. punkts | 10. panta 5. punkts | 6.c panta 1. punkts | 12. panta 1. punkts un 11. panta 1. punkts, izņemot otrā teikuma otro daļu | 6.c panta 2. punkts | 12. panta 2. punkts | 6.c panta 3. punkts | 13. pants | 6.c panta 4. punkts | 11. panta 2. punkta a) apakšpunkts; b) apakšpunkts; c) apakšpunkts, izņemot pirmā teikuma pirmo daļu | — | 14. pants | 6.d pants | 15. pants, izņemot pirmā teikuma pēdējo daļu | — | 16. panta 1. punkts | — | 16. panta 2. punkts | — | 16. panta 3. punkts | — | 17. panta 1. punkts | — | 17. panta 2. punkts | — | 17. panta 3. punkts | — | 18. panta 1. punkts | — | 18. panta 2. punkta a) un b) apakšpunkts | — | 18. panta 3. punkta a) un b) apakšpunkts | — | 19. panta 1. punkts | — | 19. panta 2. punkts | — | 19. panta 3. punkts | — | 20. pants | — | 21. pants | 7. pants | 22. pants, izņemot otro teikumu | — | I pielikums | — | II pielikums | Pielikums | III pielikums | — | IV pielikums | — | V pielikums | --------------------------------------------------